google/wiki40b huggingface dataset:
Dan Dare

Dan Dare, Pilot of the Future er en britisk science fiction tegneserie som ble skapt av Frank Hampson. Den første delen av serien kom 14. april 1950 i det første nummeret av tegneseriebladet Eagle. Serien er en fremtidsroman som starter i 1996, nær femti år inn i fremtiden (i 1950).
Dan Dare ble den mest populære fiktive helten i britisk historie, og bidro til at bladet Eagle solgte 750 000 utgaver i uken. Tilleggsprodukter som figurer og plakater gjorde Dan Dare til en god butikk. Dan Dare ble så populær at han fikk sitt eget radioprogram på Radio Luxembourg. Tegneserien ble oversatt til en rekke språk, og utkom med egne utgaver i blant annet Frankrike, Nederland, Kroatia, Australia, og etter hvert også i Norge.

Dan Dare

Hovedpersonen i tegneserien er den fiktive piloten Daniel MacGregor Dare. Han er i historien født i 1967 i Manchester, England. Hans hobbyer er cricket, fekting, riding, maling og modellbygging. Historiene om Dan Dare ble også kalt The adventures of Colonel Daniel MacGregor Dare of the Interplanet Spacefleet (Eventyrene til oberst Daniel MacGregor Dare av den interplanetariske romflåten).
Dare er den øverste lederen i romflåten, og innehaver av FN-orden som han fikk etter den første bemannede flygningen til Venus i 1996. Herfra starter historiene om Dan Dare, og Hampson gjorde et poeng av stor nøyaktighet i blant annet tidslinjer og progresjon i historiene.

Dan Dare i Norge

I 1955 kom den norske versjonen av bladet Eagle under navnet Hauk. Den var lagt opp som en kopi av den britiske utgaven. Dan Dare fikk på norsk navnet Dan Djerv, og det var historiene om Dan Djerv som i farger prydet fremsiden av det norske bladet. Utgiver av bladet var Se-bladene i Stavanger. Bladet Hauk kom ut 62 utgaver fordelt på fire nummer i 1955, 30 i 1956 og 28 utgivelser i 1957.
Tanafjorden

Tanafjorden (nordsamisk: Deanuvuotna) er en fjord i Finnmark, i kommunene Gamvik, Berlevåg og Tana. Fjorden ligger mellom Nordkinnhalvøya i vest og Varangerhalvøya i øst. Den har innløp mellom Omgangsneset i vest og Skarveneset i øst og strekker seg 70 kilometer sørover til bygda Smalfjord i fjordbunnen.
Av fjordarmer finner en på vestsida Tyfjorden, Skarfjorden, Rafjorden, Hopsfjorden og Langfjorden, og på østsida Gulgofjorden. Innerst deler fjorden seg i fem grener. Fra vest til øst er disse Vestertana, Tarmfjorden, Smalfjorden, munningen av Tana og Leirpollen.
De fleste bosetningene ligger inne i fjordarmene. Bygda Store Molvik på østsiden er et av unntakene og Lávvonjárga et annet, nesten helt sør i fjorden.
Fylkesvei 98 og fylkesvei 890 går langs bunnen av fjorden.
Let Go!

Let Go er Avril Lavignes debutalbum. Det ble sluppet 4. juni 2002. Lavigne hadde blitt signert til plateselskapet Arista Records i 2001, hvor hun da flyttet til New York og startet sitt samarbeid med L.A Reid. Den første singelen, «Complicated», var en av de største singlene i 2002, samt med «Sk8er Boi» og pop-balladen «I'm With You».
George Ball

Bakgrunn

George Ball bodde i ung alder i Evanston, Illinois og han ble uteksaminert ved Northwestern University i Illinois med en  B.S. og en Juris Doctor (JD). Ball begynte i et advokatfirma i Chicago der Adlai Stevenson II var en av partnerne, og ble en protesjé av Stevenson.
I 1942 ble han med i embedsverket for Lend Lease-programmet. I 1944 og 1945 var han direktør for Strategic Bombing Survey i London.

Regjeringskarriere

Han var statssekretær for økonomiske og landbruksrelaterte saker regjeringene til John F. Kennedy og Lyndon B. Johnson, og han var godt kjent for sin motstand mot eskalering i Vietnamkrigen. Han skal også ha ment at krigen kunne koste så mye som 300.000 menneskeliv i løpet av dens levetid. Kennedy svarte med latter og sa «Well, George, you're supposed one of the smartest guys in town, but you're crazier than hell. That will never happen». Krigen hadde ved sin slutt krevd nærmere 300.000 liv fra Sør-Vietnam, USA og allierte, samt estimert 600.000 liv på Nord-Vietnams side. 
Ball var også USAs ambassadør til FN fra 26. juni til 25. september 1968. Under Nixon-administrasjonen jobbet George Ball med forslag til amerikansk politikk i Persiabukta. Ball var også kritisk til USAs støtte til Israelsk politikk overfor de arabiske landene rundt. Ball var medforfatter av The Passionate (1992) som han skrev med sin sønn, Douglas Ball, som var en bok rettet mot amerikansk politisk holdning til Israel. Boken hevdet at den amerikanske støtten til Israel ville bli (og hadde allerede vært) kostbar både økonomisk og moralsk.
Han brukte ofte aforismen «Nothing propinks like propinquity», som betyr at din tittel avgjør ingenting, men din påvirkningsmulighet til presidenten er hva som gir en makt. Hans økonomiske politiske ståsted kan sies å være elitistisk, da han var tilhenger av frihandel og ville ha opphør i det han mente var en foreldet nasjonalstatstenkning. 
Både før og etter hans politiske karriere jobbet han i Lehman Brothers Kuhn Loeb som administrerende direktør, og der jobbet han til han pensjonerte seg i 1982. Ball var en av de første nordamerikanere som deltok i Bilderberg-gruppen (årlig privat konferanse for "eliten" innen politikk og økonomi).
Balls grav er på Princeton Cemetery i Princeton i New Jersey.
Migrene med aura

Migrene med aura kalles også øyemigrene og er en hodepinelidelse som ligner migrene uten aura, men i tillegg til de tre fasene den har, så har migrene med aura også har en fjerde fase, kalt aura.

Advarsel!

Dersom du lider av migrene med aura, så ta aldri triptaner i aurafasen! I denne fasen er nemlig blodårene i hodet allerede i en krympet tilstand, og triptaner vil krympe dem ytterligere og kanskje virke mot hensikten. Tilstanden øker altså risikoen for hjerneslag!

Aura er sanseinntrykk

I engelsk medisinsk terminologi er fenomenet kjent som «aura». Ofte kjennetegnes det av ett eller flere symptomer som lysomfintlighet, oppfattelse av merkelig sterkt lys, forvirrede tanker og synsforstyrrelser. Man kan også oppleve forstyrrelser i hørsel og luktesans, ved å bli overfølsom for høy lyd eller lukte merkelige lukter.
Den rammede kan også oppleve midlertidig blindhet og delvise lammelser, vanligvis på en side av kroppen, og ofte i ansiktet, etterfulgt av prikking i huden. Deretter kan den rammede føle svimmelhet, utmattelse og tretthet, og får behov for å legge seg ned. Etterfølges ofte, men ikke alltid av et kraftig migreneanfall. Tidsrommet fra anfall til migrene kan være fra minutter til flere timer. Enkelte pasienter kan oppleve frykt og panikk som følge av at de ikke kjenner igjen sine tanker, og fordi det føles som alvorlig sykdom.
De fleste opplever symptomene likt hver gang, og noen opplever at de stadig kommer hyppigere, dersom tilstanden ikke gis behandling.
Migrene med aura øker risikoen for hjerneslag sent i livet. En risiko som øker ytterligere blant røykere og ved bruk av østrogenholdige prevensjonslegemidler.
Ranghulu

Ranghulu (kinesisk: 让胡路区; pinyin: Rànghúlù Qū) er et kinesisk bydistrikt i Daqing i provinsen Heilongjiang i det nordlige Kina. Befolkningen anslås (2004) til 230 000.
Fangen på Akershus

«Fangen på Akershus» er en vise som finnes i få skillingstrykk. Noen har hevdet at den er skrevet av Gjest Baardsen da han satt på Akershus fra 1827 til 1845, men den er ikke registrert blant hans samlinger.
Bourgogne

Geografi

Den tidligere administrative regionen lå sentralt i det franske innlandet med de tidligere regionene Champagne-Ardenne og Île-de-France i nord, Centre i vest, Auvergne i sørvest, Rhône-Alpes i sør og Franche-Comté i øst. Den besto av departementene Yonne, Côte-d'Or, Nièvre og Saône-et-Loire. Regionens sentrum var elven Saône.
Høydeforskjellene i landskapet er ganske store med høyplatåer i øst og elvedaler langs Saône. Gjennom Dijon går Canal de Bourgogne. Større byer i Bourgogne er Autun, Auxerre, Dijon, Macon, Chalon-sur-Saône, Sens, og Nevers.

Økonomi

I Bourgogne produseres bl.a. bourgogneviner, sennep og kjøtt. Kjøttproduksjonen drives først og fremst i høylandene og vitikulturen i dalene. Industrialiseringen har påvirket den demografiske situasjonen i regionen på negativt vis, og Bourgogne er ett av de områder i Frankrike som blitt avbefolket.
EGL (API)

EGL er et grensesnitt mellom API som er utviklet av Khronos group, slik som OpenGL, OpenGL ES eller OpernVG, og den underliggende plattforms vindussystem. EGL håndterer grafisk konteksthåndtering, overflate/buffer binding, rendering synkronisering, og gjør det mulig å blande rendering i 2D-grafikk og 3D-grafikk. EGL utvikles av teknologikonsortiet Khronos Group og er fri programvare.
EGL er skrevet i programmeringsspråket C. Siste versjon er 1.5 som ble lansert 19. mars 2014.
Tolga Idrettslag

Tolga idrettslag er et idrettslag i Tolga kommune i Hedmark. Laget ble stiftet 8. januar 1898 som Tolgen Skilag, i 1917 fikk det navnet Tolgen Idrætslag og fra 1935 ble det hetende Tolga idrettslag. Laget driver i dag med ski, fotball, trim og helsesport.
I perioden 1958–1967 hadde laget også en aktiv skøytegruppe som arrangerte de årlige internasjonale Tolga-løpene på slutten av sesongen. Under Tolga-løpene 1963 ble det satt ny verdensrekord i hurtigløp på skøyter 3 000 meter.

Anlegg

Tolga Idrettslag har to gressbaner på Sætersgård stadion i tilknytning til Sætershallen, der er det også en 5 km lang lysløype. I tillegg disponeres grusbane i Kåsdalen. På østsida ligger utfartshytta Sumundshytta og på vestsida ligger Kletthytta. I Ivaregga var det i mange år hoppbakke med K-punkt på 25 m, men den er revet og arbeidet med nytt hopp- og skileikanlegg startet i 2013. Anlegget vil få hoppbakker i størrelse K10, K20, K40 og K60, varmestue, skiheis og nedfarter for snowboard og alpint, samt tilrettelegging for sykling, orientering og turstier på sommeren.

Arrangementer

NM på ski del 2, med lagsprint og langdistanse for damer og herrer blir arrangert av Tolga Idrettslag 26.–28. mars 2010. Samtidig ble også Norgescup-avslutningen for junior arrangert med sprint, som også var NM, og fellesstart med skibytte. Den tradisjonelle ungdomsstafetten for 15- og 16-åringer som vanligvis blir arrangeres under verdenscupen i Holmenkollen ble også arrangert denne helgen. Tolga IL arrangere hvert år flere årlige arrangementer. På vinteren arrangeres den tradisjonelle Tolgastafetten 6. juledag. En søndag i månedskifte januar/februar arrangeres Tolgasprinten og Bjørkåsen rundt. Tolgasprinten er en sprint for 8 år til senior, mens Bjørkåsen rundt er et klassisk turrenn på ca. 25 km for 16 år og eldre. Hver skjærtorsdag arrangeres turrennet Egebergrennet over ca. 25 km i skøyting, rennet går til minne Ferdinand Julian Egeberg som døde på Tolga østfjell av et vådeskudd. Under Olsok i Tolga, siste uke i juli blir terrengsykkelrittet Egebergrittet, tidligere Tallsjøen rundt, og terrengløpet Egebergs minneløp og minnemarsj arrangert.
Laget var også arrangør av Junior-NM på skøyter allround 1964, hvor Roar Grønvold, H&BSK ble mester, og klubbens egen løper Martin Solvang tok en 5.-plass.
Tetsuya Tanaka

Karriere

Tetsuya Tanaka startet sin profesjonelle karriere i Nippon Steel Yawata i 1990. Han har også spilt for Sanfrecce Hiroshima, Vissel Kobe og Sagan Tosu.
Jules Sandeau

Liv og virke

Sandeau ble født i Aubusson i Creuse, og ble sendt til Paris for å studere juss. Istedenfor å være en nøysom student brukte han tiden på utagerende virksomhet med andre studenter. Han møtte George Sand, den gang Madame Aurore Dudevant, ved Le Coudray i huset til en venn, og da hun kom til Paris i 1831 begynte de et forhold. Intimiteten varte ikke lenge, men de skrev sammen under psevdonymet Jules Sand en roman, Rose et Blanche i 1831. Fra dette tok Dudevant sitt berømte psevdonym.Etter det skrev Sandeau et stort antall romaner og noveller; av disse kan nevnes spesielt nevnes Mademoiselle de la Seiglière fra 1848.
Sandeau ble ført inn på forfatterbanen av Aurore Dudevant, som han både stod i personlig og litterær forbindelse med. Hennes pseudonym, George Sand, kom ut av dette forholdet. De utga nemlig sammen under psevdonymet Jules Sand en roman, Rose et Blanche i 1831. Etter det skrev Sandeau et stort antall romaner og noveller; av disse kan nevnes spesielt nevnes Mademoiselle de la Seiglière fra 1848.
Sammen med Émile Augier skrev han for teateret La pierre de touche (1854) og Le gendre de monsieur Poirier (1854). Dessuten omarbeidet han sammen med Augier flere av sine romaner for teateret. Av disse har særlig Mademoiselle de la Seiglière  hatt stor suksess og holdt seg populær på det franske repertoaret og andre steder inn på 1900-tallet. Sandeaus romaner var mindre populære enn hans skuespill.
Sandeau ble forfremmet til konservator av biblioteket Mazarin i 1853, innvalgt til Académie française i 1858, og utpekt til bibliotekar av St Cloud i 1859. Etter at han tapte den sistnevnte posisjonen etter at det andre franske keiserdømme, lot han seg pensjonere. Han døde i Paris i 1883 og er gravlagt i Cimetière du Montparnasse.
Abhidharmasamuccaya

Abhidharmasamuccaya (sanskrit; devanāgarī: अभिधर्मसमुच्चय, tibetansk: མངོན་པ་ཀུན་བཏུས་, THL: ngönpa küntü, wylie: mngon pa kun btus, tradisjonell kinesisk: 大乘阿毘達磨集論, forenklet kinesisk: 大乘阿毗达磨集论, pinyin: dàchéng āpídámó jílún, koreansk: 대승아비달마집론, revidert romanisering av koreansk: daeseung-abidalma-jiblon, japansk: だいじょうあびだつましゅうろん) er et verk som tradisjonelt blir tilskrevet den indiske buddhistmunken Asaṅga (ca 315-990 e.Kr.). Teksten er bevart både på sanskrit, tibetansk og kinesisk, og er tilstedeværende både i den tibetanske buddhistiske kanon og i den kinesiske buddhistiske kanon.
Abhidharma-samuccaya er en systematisk nedtegnelse av Abhidharma, sett fra Yogācāra-skolens synsvinkel. Ifølge Traleg Rinpoche er det en av Asaṅga mest grunnleggende tekster. Det definerer et rammeverk og en beskrivelse av hvordan utøveren følger veien til buddhanaturen.
Lonomia

Utseende

Nokså store (vingespenn 80-110 millimeter), slanke, hårete påfuglspinnere. Vingene er grå eller brunlige, med en eller flere lengdestreker som når sommerfuglen sitter med delvis utstrakte vinger får den til å ligne et vissent blad. Larvene er kamfulasjefarget, med stive hår som er knyttet til giftkjertler.

Levevis

Som hos mange andre påfuglspinnere kan larvene leve på mange ulike busker og trær. Larvene lever gjerne selskapelig, i alle fall som unge. De kan legge ut på vandringer på en lang rekke, den ene bak den andre. Som andre påfuglspinnere har de voksne reduserte mundeler, og de tar ikke næring til seg. Noen flyr om natten, andre om dagen.

Neslehår

Larvene, til dels også de voksne sommerfuglene, er kledt med neslehår. Disse frigjør gift om man kommer i kontakt med dem og kan utløse hudirritasjon, av og til også mer alvorlige komplikasjoner. Larvene sitter gjerne i tette samlinger på trestammer, og er nokså godt kamuflert, slik at man uaktsomt lett kan komme i kontakt med dem. Hemileucinae er den sommerfugl-gruppen som forårsaker mest medisinske problemer i Mellom- og Sør-Amerika. Denne slekten er særlig beryktet for sin giftighet, dødsfall forekommer regelmessig fordi mennesker har vært i kontakt med larveansamlinger. Den mest problematiske arten er Lonomia obliqua i Brasil. Hudkontakt med flere larver av denne arten kan medføre store indre blødninger, nyresvikt og hemolyse, og det er beregnet at det er dødelig i 1 - 2 % av alle tilfeller.
Det er gjort betydelig medisinsk forskning på denne arten, både fordi den representerer en betydelig helserisiko, men også fordi giftstoffene dens kan omfatte medisinsk svært interessante stoffer, blant annet antikoagulanter.

Utbredelse

Slekten er utbredt i Mellom- og Sør-Amerika.
Sherlock Holmes: A Game of Shadows

Om filmen

Filmen er en oppfølger til suksessen Sherlock Holmes (2009), og er basert på karakterene kreatert av Arthur Conan Doyle, mannen bak bøkene om Sherlock Holmes. Filmen hadde norsk kinopremiere 25. desember 2011.
Budsjettet lå på 125 millioner dollar, og filmen håvet ifølge Box Office Mojo inn totalt 543 millioner dollar på verdensbasis, noe som vil si at den spilte inn 19 millioner dollar mer enn forløperen. Imidlertid var budsjettet på sistnevnte betraktelig lavere, med sine 90 millioner dollar kontra A Game of Shadows' 125.

Handling

Året er 1891. Mesterdetektiven Sherlock Holmes (Robert Downey jr.) etterforsker en sak om et bombeattentat, som det viser seg at hans tidligere flamme Irene Adler (Rachel McAdams) er en indirekte del av. Han tar et brev som Irene har i besittelse for å finne ut mer om hva saken dreier seg om, noe som gjør at hennes arbeidsgiver, den onde, slu professor Moriarty (Jared Harris), tar livet av henne.
Holmes kontakter Moriarty, som informerer ham om hva han har gjort med Irene, og at han vil gjøre det samme med Holmes' sidekick og nære venn Dr. John Watson (Jude Law) og hans kone Mary (Kelly Reilly) om han fortsetter å følge opp saken. Men dette gjør Holmes mildt sagt opprørt og enda mer oppsatt på å løse saken. Han drar til Frankrike sammen med Watson og spåkvinnen Simza (Noomi Rapace), hvis bror er involvert i høyeste hold og som terroristene vil ta livet av. Moriarty er i ferd med å begå en forbrytelse som vil ha innflytelse på hele verden, og de gjør alt for å få stoppet det. Men spørsmålet er om ikke Moriarty allerede er opptil flere skritt foran Holmes og hans kompanjonger.
Fleinskallen signalstasjon

Fleinskallen signalstasjon ble opprettet 1900 av Marinen for overvåking av skipstrafikken i Trondheimsleia.
Stasjonen fikk navn etter høyden som ligger 119 moh. ved Sandstad på Hitra i Sør-Trøndelag. Signalstasjonen bestod av en liten hytte som ble bemannet av lokalt mannskap. Fra stasjonen signaliserte man morse som lysblink med signallampe eller ved semafor.
Stasjonen var operativ til 1928 da eiendommen ble solgt og kom i privat eie. Fleinskallen signalstasjon var en av flere signalstasjoner som Marinen anla langs kysten tidlig på 1900-tallet som en del av nøytralitetsvernet.
Coyote kullkraftverk

Coyote kullkraftverk er et kullkraftverk i Mercer County, delstaten Nord-Dakota i det nordlige USA. Det har en installert produksjonskapasitet på 900 MW, fordelt på 2 like store blokker/turbiner. Operatør er Otter Tail Power Co.
Anlegget ble bygget ut i årene 1962–1968. Brenselkilden er lignitt fra gruva i Beulah, 115 km nordvest for Bismarck.
I likhet med de andre kullkraftverkene i delstaten, ligger også dette anlegget i kullområdene i fjellene nordvest for delstatshovedstaden Bismarck.
Utslippene av CO2i 2006 var på 3,6581 mill. tonn.
Nattkatt

Beskrivelse

Kroppen måler, fra snutespissen til haleroten, cirka 60 cm, og halen er i tillegg omtrent 30 cm lang. Den blir i snitt cirka 4,3 kg tung. Pelsen har svarte flekker, men bakgrunnsfargen varierer. I nord er grunnfargen beige og i sør grå, men helt svarte individer (melanisme) forekommer også.

Utbredesle

Nattkatten lever i Sør-Amerika og finnes fra det sørlige Bolivia til Magellanstredet. Den trives i flere ulike habitat, men er oftest å se i krattskog opp mot 3000 moh. og på pampasen.

Atferd

Nattkatten er på topp i næringskjeden, og den ernærer seg først og fremst på små gnagere, øgler og insekter, men av og til også på frosker og fisk.
Forsøk på domestisering og paring med huskatter har ikke ført fram.

Navnet

Nattkattens vitenskapelige navn stammer fra navnet til den franske zoologen Etienne Geoffroy Sait-Hilaire, som identifiserte den som en egen art på 1800-tallet.
Aegus (Aegotypus) acanthinus

Utseende

En ganske liten (ca. 15 millimeter), avlang og litt flat, matt brunsvart hjortebille. Hannene har sterkt forstørret hode og kjever (mandibler), disse er nokså rette bortsett fra en krok i spissen, omtrent så lange som hodet, med en tann ved roten. Pannens forkant er U-formet innbuktet med to tenner. Hodet er nokså grovt punktert, særlig grovt og tett på sidene. Pronotum er trapesformet, mye bredere foran enn bak, forkanten bredt innbuktet, sidene med to butte tenner. Sidekanten har korte, brunlige hår. Dekkvingene er noe hvelvede, blanke, med skarpe punktstriper, kledt med korte, oppstående, gulbrune hår langs roten, sømmen og ytterkanten. Beina er brunlige.

Levevis

Som de fleste andre hjortebiller lever larvene i morken, død ved i skog.

Utbredelse

Arten er utbredt på Sumatra og Borneo.
Triatlon under Asialekene 2010

Triatlon under Asialekene 2010. Triatlon var en av sportene under de sekstende Asialekene som ble arrangert i Guangzhou i Kina. Det var andre gangen som triatlon var med på programmet i asialekene. Øvelsene ble avviklet i perioden 13. og 14. november 2010. Det var en konkurranse for damer og en for menn med 172 utøvere fra 29 nasjoner. Japan ble beste nasjon, de vant begge gullmedaljene.
Bergen internasjonale filmfestival

Bergen internasjonale filmfestival (BIFF) er en norsk filmfestival som arrangeres årlig i Bergen siden 2000. Frem til og med 2013 ble den arrangert i slutten av oktober, men fra 2013 arrangeres den i slutten av september. Festivalen er landets største filmfestival målt i antall filmer som vises.  
Festivalens viktigste visningssted er Bergen Kinos Magnus Barfot kinosenter, men filmer blir også vist på Cinemateket USF, Konsertpaleet og andre steder.

Historie

Filmfestivalen ble arrangert første gang i år 2000 i anledning Bergens status som Europeisk kulturhovedstad. Festivalen ble en suksess med nesten 20 000 besøkende, og har siden blitt arrangert hvert år. I 2010 hadde festivalen over 45 000 besøkende, og i 2013 nådde festivalen ny besøksrekord på 53 333.
Panzerchrist

Panzerchrist er et blackened death metal-band fra Aarhus i Danmark, stiftet i 1993.
Verdenscupen i orientering

Verdenscupen i orientering er en serie orienteringsløp i regi av Det internasjonale orienteringsforbundet. To uoffisielle utgaver av verdenscupen ble arrangert årene 1983 og 1984. Den første offisielle verdenscupen ble arrangert i 1986 og ble vunnet av Ellen Sofie Olsvik og Kent Olsson. Deretter ble den arrangert hvert andre år fram til og med 2004. Siden 2004 har verdenscupen blitt arrangert hvert år.
Jules Bernard Luys

Jules Bernard Luys (født 17. august 1828 i Paris, død 21. august 1897) var en fransk nevrolog som gjorde viktige oppdagelser innen nevroanatomi og nevropsykiatri
Luys var ferdig utdannet lege i 1857 og utførte omfattende forskning innen sentralnervesystemets anatomi, patologi og funksjoner. I 1865 publiserte han avhandlingen Recherches sur le système cérébro-spinal, sa structure, ses fonctions et ses maladies. ("Studier vedrørende cerebrospinal-systemets struktur, funksjon og sykdommer"), i denne avhandlingen fulgte det også med en tredimensjonalt atlas av hjernen. Det var i denne boken at Luys kom med den første beskrivelsen av strukturen som i dag kalles nucleus subthalamicus. Luys kalte dette området for bandelette accessoire des olives supérieures (accessory band of the superior olives) og konkluderte at det var et senter for fordeling av påvirkning av cerebellær påvirkning av striatum. Luys kartla også projeksjonene fra nucleus subthalamicus to globus pallidus og projeksjonene til nucleus subthalamicus fra hjernebarken. I dag anses disse banene og strukturene å være sentrale i patofysiologien ved Parkinsons sykdom, hvor nucleus subthalamicus er et viktig målområde for dyp hjernestimulasjon.
Auguste Forel (1848–1931) gav nucleus subthalamicus navnet 'corpus Luysii (Luys' nucleus), et navn som i dag fortsatt benyttes av enkelte.
Fylkesvei 7700

Fylkesvei 7700 går mellom Bømyra og Åknes i Andøy kommune. Veien er 6,8 km lang.
Frem til 2019 hadde veien betegnelsen fylkesvei 975.
Underberg

Underberg er en aperitiff bitter som siden 1846 produseres i Rheinberg i Tyskland. Opprinnelig ble den tappet på forskjellige flaskestørrelser, men siden annen verdenskrig har den kun vært lansert i små sett med 2 cl. flasker. Underberg skal være sammensatt av 43 forskjellige urter fra rundt omkring i verden.
Bavaria (øl)

Bavaria er et costaricansk ølmerke. Det kom på markedet i 1932, og produseres av Cervecería Costa Rica. Bavaria markedsføres som et øl av høy kvalitet for kjennere, og er litt dyrere enn bryggeriets øvrige merker.
Ryder Cup 2008

Ryder Cup 2008, 19. til 21. september 2008, var den 37. utgaven av Ryder Cup Matches, en lagkonkurranse i golf mellom USA og Europa.  Arrangementet alternerer mellom Europa og USA, og ble denne gangen avholdt i USA, på Valhalla Golf Club i Louisville, Kentucky.
Etter at Europa hadde vunnet 3 ganger på rad, kunne hjemmelaget USA heve pokalen for første gang siden 1999.